এদিকে এমপিওভুক্তির কার্যক্রম শুরু করায় সন্তোষ প্রকাশ করেছেন সেকেন্ডারি এডুকেশন কোয়ালিটি অ্যান্ড অ্যাক্সেস এনহ্যান্সমেন্ট (সেকায়েপ) প্রকল্পের শিক্ষকরা। এ প্রকল্পের শিক্ষকদের সংগঠন বাংলাদেশ অতিরিক্ত শ্রেণিশিক্ষক অ্যাসোসিয়েশনের সভাপতি কৌশিক চন্দ্র বর্মণ এবং সাধারণ সম্পাদক মোঃ মামুন হোসেন দৈনিকশিক্ষা ডটকমকে বলেন, দেরিতে হলেও এমপিওভুক্তির কার্যক্রম শুরু হওয়ায় আমরা সন্তুষ্ট। এ জন্য আমরা বঙ্গবন্ধুকন্যা প্রধানমন্ত্রী এবং শিক্ষামন্ত্রীর প্রতি কৃতজ্ঞতা প্রকাশ করছি। সে সঙ্গে আশা করছি. দ্রুততম সময়ের মধ্যে এমপিওভুক্তির কার্যক্রম শেষ করে সরকার আমাদের মানবেতর জীবনযাপনের অবসান ঘটাবেন।